प्रधानमंत्री ने कहा कि कांग्रेस और भ्रष्टाचार अलग हो ही नहीं सकते, ये दोनों एक-दूसरे के पर्यायवाची हैं। उन्होंने कहा कि पूरी कांग्रेस पार्टी जमानती पार्टी है, जब इसके नेता ही भ्रष्टाचार के मामले में जमानत पर हैं तो वे भ्रष्टाचार दूर करने की बात कैसे कर पायेंगे। उन्होंने कहा कि यदि हमें भविष्य बचाना है तो देश को भ्रष्टाचार रूपी बुराई से बाहर निकालना पड़ेगा। श्री मोदी ने कहा कि देवभूमि में दानववृत्ति की कोई जगह नहीं होनी चाहिए। उन्होंने कहा कि खनन माफिया, वन माफिया, ट्रांसफर माफिया, टेंडर माफिया और ड्रग माफिया – इस पांच प्रकार की कांग्रेस की दानववृत्ति से हमें हिमाचल प्रदेश को बचाना है। उन्होंने कहा कि इंदिरा गांधी के समय ही तब के वित्त मंत्री श्री यशवंत राव चह्वाण ने बड़े नोट बंद करने की वकालत की थी लेकिन इंदिरा गांधी जी ने सत्ता बचाए रखने के लिए इस पर अमल करने से इनकार कर दिया। उन्होंने कहा कि यदि तब इंदिरा जी ने कांग्रेस से ज्यादा हिन्दुस्तान की चिंता की होती तो हमें इतना बड़ा काम नहीं करना पड़ता, कांग्रेस ने नहीं किया इसलिए मुझे करना पड़ा। उन्होंने कहा कि यदि नोटबंदी का निर्णय नहीं लिया जाता तो शायद कभी पता भी नहीं चल पाता कि कश्मीर के आतंकवादियों को पैसा कहाँ से आता है और उनपर शिकंजा भी नहीं कस पाता। उन्होंने कहा कि कश्मीर की जनता हमारे साथ हो गई क्योंकि उन्हें पता चल गया कि पैसा तो पाकिस्तान से आता है और ये हमें गुमराह कर रहे हैं। उन्होंने कहा कि आये दिन कश्मीर में पत्थरबाजी होती थी, अब ऐसी घटनाएं नहीं के बराबर हो रही हैं। उन्होंने कहा कि यदि कांग्रेस 8 नवंबर को ब्लैक डे मनायेगी तो यह देश एंटी ब्लैकमनी डे मनाकर रहेगा। उन्होंने कहा कि 8 नवंबर को ब्लैक डे मना कर कांग्रेस यह दवाब बनाना चाहती है कि मोदी और आगे कुछ न करे लेकिन मैं रुकने वाला नहीं हूँ, जिन्होंने देश को लूटा है, उन्हें देश को लौटाना ही पड़ेगा। उन्होंने कहा कि नोटबंदी के कारण तीन लाख कंपनियों के काले कारोबार का पता चला, केवल 5000 कंपनियों के सैम्पल टेस्ट में ही लगभग 4000 करोड़ रुपये के काले धन का पता चला है, पूरे तीन लाख कंपनियों की जांच होगी तो पता नहीं, कितने के काला-धन का पता चलेगा। Must Check: www.Smartcric.com